Πρόταση οδηγίας του Συμβουλίου για τροποποίηση της οδηγίας 77/388/ΕΟΚ σχετικά με το κοινό σύστημα φόρου προστιθέμενης αξίας (φορολογία γεωργικών προϊόντων) (94/C 389/14) COM(94) 584 τελικό - 94/0324(CNS)

(Υποβλήθηκε από την Επιτροπή στις 13 Δεκεμβρίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ:

Έχοντας υπόψη:

τη συνθήκη περί ιδρύσεως της Ευρωπαϊκής Κοινότητας, και ιδίως το άρθρο 99,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι το άρθρο 12 παράγραφος 3 στοιχείο δ) της οδηγίας 77/388/ΕΟΚ του Συμβουλίου (1), όπως τροποποιήθηκε τελευταία από την οδηγία 94/5/ΕΚ (2), ορίζει οι ότι κανόνες που αφορούν τη φορολογία άλλων γεωργικών προϊόντων εκτός από αυτά που περιλαμβάνονται στη κατηγορία 1 του παραρτήματος Η, καθορίζονται με ομόφωνη απόφαση του Συμβουλίου πριν από τις 31 Δεκεμβρίου 1994 βάσει πρότασης της Επιτροπής 7 ότι μέχρι την ημερομηνία αυτή τα κράτη μέλη τα οποία εφαρμόζουν ήδη μειωμένο συντελεστή μπορούν να εξακολουθήσουν να το πράττουν, εκείνα όμως που ήδη εφαρμόζουν κανονικό συντελεστή δεν δικαιούνται να εφαρμόσουν μειωμένο συντελεστή 7 ότι αυτό επιτρέπει την επί δύο έτη αναβολή εφαρμογής του κανονικού συντελεστή 7

ότι η εμπειρία έχει δείξει ότι οι διαρθρωτικές ανισότητες μεταξύ των συντελεστών ΦΠΑ που εφαρμόζουν τα κράτη μέλη στα γεωργικά προϊόντα των κλάδων της ανθοκομίας και της φυτοκομίας έχει οδηγήσει σε περιπτώσεις φοροδιαφυγής οι οποίες έχουν αναφερθεί στην Επιτροπή 7 ότι οι εν λόγω διαρθρωτικές ανισότητες προκύπτουν άμεσα από την εφαρμογή του άρθρου 12 παράγραφος 3 στοιχείο δ), και πρέπει να διορθωθούν 7

ότι η περισσότερο ενδεδειγμένη λύση είναι η επέκταση σε όλα τα κράτη μέλη, στη διάρκεια μεταβατικής περιόδου, της δυνατότητας εφαρμογής του μειωμένου συντελεστή για την προμήθεια γεωργικών προϊόντων του κλάδου της ανθοκομίας και της φυτοκομίας, καθώς και καυσόξυλων,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 77/388/ΕΟΚ τροποποιείται ως εξής:

1. Στο άρθρο 12 παράγραφος 3 το στοιχείο δ) διαγράφεται.

2. Στο άρθρο 28 παράγραφος 2 παρεμβάλλεται το ακόλουθο στοιχείο ζ) και το υπάρχον στοιχείο ζ) γίνεται στοιχείο η):

«ζ) Τα κράτη μέλη δύνανται να εφαρμόζουν μειωμένο συντελεστή στην προμήθεια ζωντανών φυτών (μεταξύ των οποίων συγκαταλέγονται οι βολβοί, οι ρίζες και τα παρεμφερή προϊόντα, τα κομμένα άνθη και τα διακοσμητικά φυλλώματα) και καυσόξυλων.»

Άρθρο 2

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν με την παρούσα οδηγία το αργότερο την 1η Ιανουαρίου 1995. Ενημερώνουν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της σχετικής παραπομπής αποφασίζεται από τα κράτη μέλη.

2. Τα κράτη μέλη κοινοποιούν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

Άρθρο 3

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

(1) ΕΕ αριθ. L 146 της 13. 6. 1977, σ. 1.

(2) ΕΕ αριθ. L 60 της 3. 3. 1994, σ. 16.